Ennakoissa esitetään aina arvio lopullisesta avauskokoonpanosta. Varsinainen avauskokoonpano ilmoitetaan yleensä reilu tunti ennen ottelua. Ilmoitetuissa avauskokoonpanoissa on tärkeä muistaa, ettei niissä anneta varsinaista ryhmitystä. UEFA tai Huuhkajien viestintäosasto pyrkii aina arvioimaan ryhmityksen avauksessa olevien pelaajien perusteella.
Varsinainen muoto (4-4-2 tai 5-3-2) näkyy vasta, kun ottelu alkaa, ellei päävalmentaja ole sitä kertonut julkisuuteen ennen ottelua. Valmentajat saattavat myös pyrkiä sekoittamaan vastustajan valmistautumista avauksesta kerrottujen tietojen avulla. Lopullinen muoto näkyy vasta, kun peli on käynnissä.